b"\n_START_ARTICLE_\nSlavolok\n_START_PARAGRAPH_\nSlavolok je monumentalna struktura v obliki loka ali oboka z enim ali ve\xc4\x8d prehodi, ki so pogosto namenjeni prehodu preko ceste, od 2. st. pr. n. \xc5\xa1t. namenjeni v po\xc4\x8dastitev posameznika ali zgodovinskega dogodka. V svoji najpreprostej\xc5\xa1i obliki je slavolok sestavljen iz dveh masivnih stebrov, povezanih z lokom, kronanim z ravno entablaturo ali ogredjem, na katerem so lahko name\xc5\xa1\xc4\x8deni kipi ali ki nosijo spominske napise. Glavna struktura je pogosto okra\xc5\xa1ena z rezbarijami, reliefi in posvetili. Bolj izdelani slavoloki imajo lahko ve\xc4\x8d obokov._NEWLINE_Slavoloki so ena izmed najbolj vplivnih in zna\xc4\x8dilnih vrst arhitekture, povezanih z anti\xc4\x8dnim Rimom. Menijo, da so jih izumili Rimljani, saj se je slavolok uporabljal v spomin na zmagovite generale ali za velike javne prireditve, kot je bila ustanovitev nove kolonije, gradnja ceste ali mostu, smrt \xc4\x8dlana cesarske dru\xc5\xbeine ali v \xc4\x8dast novega cesarja._NEWLINE_Ostanki velikih rimskih slavolokov kot so Titov slavolok so navdihnili mnoge kasnej\xc5\xa1e dr\xc5\xbeave in vladarje, vse do danes, da so postavili svoje slavoloke posnemajo\xc4\x8d rimske. Slavoloki v rimskem slogu so bili zgrajeni v \xc5\xa1tevilnih mestih po vsem svetu, znan je Slavolok zmage v Parizu, Slavolok General Staff v Sankt Peterburgu in Wellingtonov slavolok v Londonu.\n_START_SECTION_\nZa\xc4\x8detki in razvoj\n_START_PARAGRAPH_\nPrvi slavoloki so bili enolo\xc4\x8dni, zgrajeni kot polkro\xc5\xbeni lok med dvema \xc5\xa1irokima opornikoma, prek njiju je le\xc5\xbeala atika s posvetitveno plo\xc5\xa1\xc4\x8do, na vrhu pa je bila skulptura ali kvadriga slavljenca (Titov slavolok v Rimu)._NEWLINE_V avgustovskem \xc4\x8dasu so bili \xc4\x8dlenjeni s stebri, pilastri, ogredjem, edikulami, streho in \xc5\xa1e drugimi elementi._NEWLINE_Trilo\xc4\x8dni slavoloki so imeli sredno odprtino vi\xc5\xa1jo od stranskih (Konstantinov v Rimu). Posebna oblika so bili z dvema prehodoma in \xc5\xa1tiristranskimi odprtinami in je bil odprt na vse strani med \xc5\xa1tirimi oporniki (gr\xc5\xa1ko tetrapylon, lat. quadrifrons 's \xc5\xa1tirimi \xc4\x8deli') - Tebese, Tripolis._NEWLINE_Od renesanse do 19. st. so bili slavoloki ponovno zgrajeni po rimskem vzoru."